Document ID: 32009R0240

KOMISSION ASETUS (EY) N:o 240/2009,
annettu 20 päivänä maaliskuuta 2009,
asetuksen (EY) N:o 1282/2006 muuttamisesta maidon ja maitotuotteiden vientitodistusten ja vientitukien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 170 ja 171 artiklan yhdessä sen 4 artiklan kanssa,
sekä katsoo seuraavaa:
(1)
CARIFORUM-valtioiden sekä Euroopan yhteisön ja sen jäsenvaltioiden välisen talouskumppanuussopimuksen (2), jonka allekirjoittaminen ja väliaikainen soveltaminen hyväksyttiin neuvoston päätöksellä 2008/805/EY (3), 16 artiklassa ja liitteessä III olevassa 2 lisäyksessä vahvistetaan maitojauheen tariffikiintiö, joka aiemmin sisältyi neuvoston päätöksellä 98/486/EY (4) hyväksyttyyn maitojauheen tuontisuojaa Dominikaanisessa tasavallassa koskevaan Euroopan yhteisön ja Dominikaanisen tasavallan yhteisymmärryspöytäkirjaan (5). Sen vuoksi komission asetuksen (EY) N:o 1282/2006 (6) 29 artiklan 1 kohta olisi saatettava ajan tasalle.
(2)
Asetuksen (EY) N:o 1282/2006 30 artiklan 1 kohdan b alakohdassa säädetään, että kiintiön toiseen osaan hakemuksia jättävien hakijoiden on todistettava harjoittaneensa kauppaa kolmansien maiden kanssa. Näyttää siltä, että tätä vaatimusta voidaan tulkita eri tavoin. Sen vuoksi sitä olisi selvennettävä säätämällä, että kolmansien maiden kanssa käyty kauppa on todistettava esittämällä asiaankuuluvat tulliasiakirjat.
(3)
Asetuksen (EY) N:o 1282/2006 30 artiklan 3 kohdassa säädetään vakuuden suuruudeksi 15 euroa 100:aa kilogrammaa kohti. Yhdenmukaisuuden ja yksinkertaistamisen vuoksi on aiheellista yhdenmukaistaa se mainitun asetuksen 10 artiklassa säädetyn yleisen tason mukaiseksi, jota sovelletaan myös mainitun asetuksen III luvun 2 jaksossa tarkoitetun juustokiintiön hallinnoinnissa.
(4)
Sen vuoksi asetusta (EY) N:o 1282/2006 olisi muutettava.
(5)
Olisi säädettävä, että muutettuja säännöksiä ei sovelleta jo myönnettyihin todistuksiin.
(6)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1282/2006 seuraavasti:
1)
Korvataan 29 artiklan 1 kohta seuraavasti:
”1. CARIFORUM-valtioiden sekä Euroopan yhteisön ja sen jäsenvaltioiden välisen talouskumppanuussopimuksen (7), jonka allekirjoittaminen ja väliaikainen soveltaminen hyväksyttiin neuvoston päätöksellä 2008/805/EY (8), liitteessä III olevassa 2 lisäyksessä määrätyssä kiintiössä tapahtuva maitojauheen vienti Dominikaaniseen tasavaltaan edellyttää, että Dominikaanisen tasavallan toimivaltaisille viranomaisille esitetään kustakin lähetyksestä oikeaksi todistettu jäljennös tämän jakson mukaisesti annetusta vientitodistuksesta ja asianmukaisella vahvistusmerkinnällä varustettu jäljennös vienti-ilmoituksesta.
2)
Muutetaan 30 artikla seuraavasti:
a)
Lisätään 1 kohtaan alakohta seuraavasti:
”Ensimmäisen alakohdan b alakohdassa tarkoitettu todiste kolmansien maiden kanssa käydystä kaupasta on esitettävä joko vapaaseen liikkeeseen luovutusta koskevalla tulliasiakirjalla, jonka on oltava varustettu tulliviranomaisten asianmukaisella vahvistusmerkinnällä ja jossa on viittaus siihen, että vastaanottajana on asianomainen hakija, tai tulliviranomaisten asianmukaisella vahvistusmerkinnällä varustettua vientiä koskevalla tulliasiakirjalla.”.
b)
Korvataan 3 kohdan toisen alakohdan a alakohta seuraavasti:
”a)
asettaa vakuuden 10 artiklan mukaisesti;”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä huhtikuuta 2009 alkaen jätettyihin todistushakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 2009.

Labels: 3
17